  Майя Бывальцева Ижкарын «Формирование современной городской среды на территории муниципального образования «Город Ижевск» муниципал программая нырысь ик умоятон интывылъёсты быръёнъя куара сётонлы йылпумъянъёс лэсьтӥзы. 11-25 гудырикошконэ ортчем юалляськонэ 11 сюрс 402 адями пыриськиз. Со сярысь кар администрацилэн пресс-службаез ивортӥз. Тужгес трос куара люказ Киров нимо ульчаысь Нылпи творчествоя дворец вӧзысь инты – 5 сюрс 2 куара. 2-тӥ интыын – Автозавод ульчаысь тымет вӧзысь инты (3 сюрс 249 куара); 3-тӥ интыын – Ленин нимо ульча но ПромПарк (Ленин нимо ульча,101) вискысь инты (2 сюрс 432 куара); 4-тӥ интыын – Маслюков нимо ульчаысь пыдын ветлон инты (1 сюрс 290 куара); 5-тӥ интыын – Удмурт урамысь 202 но 204 номеро юртъёс вӧзысь инты (998 куара); 6-тӥ интыын – Мужвай ульча кузя Клубной ульчаысен Оружейник Драгунов нимо ульчаозь аллея (968 куара); 7-тӥ интыын – Удмурт ульча кузя Холмогоров нимо ульчаысен Уйпал шайвылозь аллея (949 куара); 8-тӥ интыын – Кирзавод ульчаысь тымет вӧзысь инты (890 куара). Умоятыны кулэ интыосын лыдметэз мер ӧри куарусён шорозь юнматоз. Протоколэз Ижкарлэн сайтаз поттозы. 2020-тӥ арын «Жильё и городская среда» йӧскалык ӵектосъя Ижкарын 16 мер интывылъёсты умоято, соос пӧлын Шор площадь.  Тегъёс: Ижкар Удмуртия благоустройство умоятон куарасётон  